એકવીસ વર્ષ પહેલાં, ૨૧ સપ્ટેમ્બર, ૧૯૯૫ના દિવસે પહેલાં ભારતમાં અને પછી આખી દુનિયામાં જ્યાં જ્યાં ભારતીયો વસે છે એ બધે જ, ‘ગણેશની મૂર્તિ દૂધ પીએ છે’ એવા સમાચાર વાયુવેગે ફેલાયા હતા. એ વાસ્તવિકતા અને શ્રદ્ધા-અંધશ્રદ્ધાના જગતની ભેળસેળ હતી. કંઈક એ જ રીતે, ગયા મહિને લોન્ચ થયેલી પોકેમોન ગો ગેમ પણ સત્તાવાર રીતે અમુક દેશમાં જ લોન્ચ થઈ હોવા છતાં આખા વિશ્વમાં રીતસર વાયુવેગે ફેલાઈ અને તેણે પણ લોકોને ખરા અર્થમાં ચકરાવે ચઢાવ્યા. આ ગેમમાં વાસ્તવિકતા અને ડિજિટલ-આભાસી દુનિયાની ભેળસેળ છે.